CELEX: 62012TN0211
Language: hu
Date: 2012-05-14 00:00:00
Title: T-211/12. sz. ügy: 2012. május 14-én benyújtott kereset — Hübner kontra OHIM — Silesia Gerhard Hanke (Original silicea Kieselsäure-Gel)

14.7.2012   
            
            
               HU
            
            
               Az Európai Unió Hivatalos Lapja
            
            
               C 209/12
            
         2012. május 14-én benyújtott kereset — Hübner kontra OHIM — Silesia Gerhard Hanke (Original silicea Kieselsäure-Gel)
   (T-211/12. sz. ügy)
   2012/C 209/21
   A keresetlevél nyelve: német
   
      Felek
   
   
      Felperes: Anton Hübner GmbH & Co. KG (Ehrenkirchen, Németország) (képviselő: A Kirchgäßner ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Silesia Gerhard Hanke GmbH & Co. KG (Neuss, Németország)
   
      Kereseti kérelmek
   
   A felperes azt kéri, hogy a Törvényszék
   
               —
            
            
               változtassa meg a Belső Piaci Harmonizációs Hivatal (védjegyek és formatervezési minták) első fellebbezési tanácsának 2012. március 1-jén az R 351/2011-1. sz. ügyben hozott határozatát a következőképpen: a felszólalási osztály határozatát a fellebbezéssel érintett részben helyezze hatályon kívül és a felszólalást teljes egészében utasítsa el;
            
         
               —
            
            
               a beavatkozót kötelezze az eljárás költségeinek viselésére, ideértve a fellebbezési eljárásban felmerült költségeket is.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: az „Original silicea Kieselsäure-Gel” ábrás védjegy a 3. és 5. osztályba tartozó áruk vonatkozásában — 8 178 576. sz. védjegybejelentés.
   
      A felszólalási eljárásban hivatkozott védjegy vagy megjelölés jogosultja: Silesia Gerhard Hanke GmbH & Co. KG.
   
      A hivatkozott védjegy vagy megjelölés: a „Silesia” nemzeti szóvédjegy a 2., 3., 5., 29., 30., 32. és 33. osztályba tartozó áruk vonatkozásában.
   
      A felszólalási osztály határozata: a felszólalási osztály a felszólalásnak részben helyt adott.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: A 207/2009 tanácsi rendelet 8. cikke (2) bekezdése b) pontjának megsértése.